İnsani Yardım Vakfı

İnsani Yardım Vakfı, (engelsk: The Foundation for Human Rights and Freedoms and Humanitarian Relief, ofte forkortet IHH) er en tyrkisk muslimsk veldedighetsorganisasjon, aktiv i mer enn 100 land over hele verden og mest kjent gjennom bordingen av Gaza-konvoien 31. mai 2010. Organisasjonen ble offisielt grunnlagt i 1995 i Istanbul. Formålet er å hjelpe mennesker i områder rammet av krig, sult eller jordskjelv.
I 1997 ble flere ledere i organisasjonen arrestert av tyrkisk politi etter mistanke om at de truet den sekulære tyrkiske staten og at de forberedte seg til krig i Afghanistan, Bosnia og Tsjetsjenia.

Terroristforbindelser

Ifølge Carnegie Endowment for International Peace er IHH "en islamistorganisasjon som har vært dypt involvert med Hamas en god stund." En av gruppens medlemmer, Izzet Sahin, har tidigere blitt arrestert av israelske sikkerhetsstyrker etter at han ble anklaget for å ha støttet terrorlistede organisasjoner i Israel.
I 2006 publiserte det danske institutt for internasjonale studier et arbeidsnotat med tittelen "Islamske velferdsorganisasjoners rolle i rekruttering og finansiering av internasjonal terrorisme". I denne ble det konkludert med at store islamske veldedighetsorganisasjoner som IHH, i tillegg til å organisere nødhjelp, "er gallionsgrupper som støtter Al-Qaida".
En rapport fra 1996 forfattet av CIA om terrorisme kamuflert som veldedighetsorganisasjoner, identifiserer IHH som en av de med sterke koblinger til Iran og algeriske nazistiske grupper ". Ifølge rapporten, var lederen ved Sarajevo-kontoret i "nær kontakt med iranske agenter." Rapporten beskriver at femten islamske veldedighetsorganisasjoner har ledende medlemmer som prøvde å kidnappe eller drepe amerikanske tjenestemenn stasjonert i utlandet.
Ifølge den franske terror-etterretningen ble IHH etterforsket av det tyrkiske politiet i 1997, hvor det ble avslørt at gruppens ledere kjøpte automatvåpen fra andre militante islamske organisasjoner i regionen. På grunnlag av dokumentene som de tyrkiske myndighetene kom over ble det slått fast at "arresterte medlemmene av IHH var forberedt på å føre krig i Afghanistan, Bosnia og Tsjetsjenia"
IHH er medlem av Union of Good (Al-Khair Itelaf, også kjent som Charity Coalition). Ifølge palestinske myndigheter er IHH den organisasjon av som står nærmest Hamas, og som også gir den mest materiell støtte. Israel forbød Union of Good i februar 2002, og USA stemplet den som en terroristgruppe i november 2008. Ifølge US Treasury ble Union of Good grunnlagt av Hamas, med mål om å "rute finansielle transaksjoner til Hamas". I etterretningsinformasjon som dannet grunnlaget for terrorstempelet er det blitt bemerket at gruppen "organiserer transaksjoner i titalls millioner dollar til den Hamas-kontrollerte organisasjonen". Den opptrer også som et mellomledd for Hamas ved å "tilrettelegge transaksjoner mellom Hamas og et nettverk av veldedighetsorganisasjoner."
Ifølge den amerikanske regjeringen var den viktigste årsaken til at Union of Good ble grunnlagt "å styrke Hamas' politiske og militære stilling på Vestbredden og Gazastripen til (I): omadressere gaver gitt til veldedige formål til Hamas-medlemmer, og (II) dele ut nødhjelp i Hamas' navn i disse områdene.”

Deltagelse i Gazakonvoien

Insani Yardim Vakfi var den viktigste gruppen bak Free Gaza Movement og deres engasjement har gjort det mulig å kjøpe inn større fartøy. Finansiering av IHH kommer hovedsakelig fra religiøse forretningsmenn i Tyrkia og antagelig også fra rike stiftelser i Saudi-Arabia .